ประกาศธนาคารแห่งประเทศไทยที่ สรข. 10 / 2551เรื่อง การส่งรายงานข้อมูลต่อธนาคารแห่งประเทศไทย----------------------------------อื่นๆ - 1. เหตุผลในการออกประกาศ ตามที่ธนาคารแห่งประเทศไทย ได้อาศัยอํานาจตามความในมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ออกประกาศธนาคารแห่งประเทศไทย ที่ สรข. 6 / 2551 เรื่องการส่งรายงานข้อมูลต่อธนาคารแห่งประเทศไทย ลงวันที่ 15 สิงหาคม 2551 กําหนดให้สถาบันการเงินรายงานข้อมูลต่อธนาคารแห่งประเทศไทยในรูปแบบชุดข้อมูล (Data Set) โดยผ่านวิธีทางอิเล็กทรอนิกส์ตามวิธีการและหลักเกณฑ์ที่กําหนดในระเบียบธนาคารแห่งประเทศไทยว่าด้วยบริการด้านการรับส่งข้อมูลด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทย พ.ศ. 2546 นั้น เพื่อให้ธนาคารแห่งประเทศไทยมีข้อมูลเพียงพอในการกํากับดูแลความมั่นคงของธนาคารพาณิชย์ที่ต้องดํารงเงินกองทุนตามเกณฑ์ Base! II รวมทั้งมีข้อมูลเพียงพอในการดําเนินนโยบายสถาบันการเงิน และเพื่อให้การบริหารจัดการข้อมูลที่ได้รับจากสถาบันการเงินเป็นไปอย่างมีประสิทธิภาพ ธนาคารแห่งประเทศไทยจึงได้ออกประกาศฉบับนี้เพื่อใช้แทนประกาศฉบับดังกล่าวข้างต้น โดยมีการเปลี่ยนแปลงสาระสําคัญดังนี้ 1. ให้ธนาคารพาณิชย์จัดทําชุดข้อมูล (Data Set) เกี่ยวกับการดํารงเงินกองทุนต่อสินทรัพย์เสี่ยงตามเกณฑ์ Base! II เพิ่มเติมอีกจํานวน 6 ชุดข้อมูล ตามรายละเอียดดังนี้1.1 Credit Risk Standardized Approach (DS\_CRS)1.2 Credit Risk Internal Ratings-Based Approach (DS\_CRI)1.3 Equity Position (DS\_EQP)1.4 Provision and Expected Loss (DS\_PEL)1.5 Contingent Summary (DS\_COS)1.6 Operational Risk (DS\_OPR) 2. ให้ธนาคารพาณิชย์ (ไม่รวมธนาคารพาณิชย์เพื่อรายย่อย) จัดทําชุดข้อมูล (Data set) เกี่ยวกับอัตราดอกเบี้ยและค่าธรรมเนียมของธุรกรรมเงินฝากที่เป็นเงินตราต่างประเทศจํานวน 4 ชุดข้อมูล แทนรูปแบบเดิมที่เป็น Excel File (ตารางที่ 4 - 6) ตามประกาศธนาคารแห่งประเทศไทยที่ สนส. 80 / 2551 เรื่องหลักเกณฑ์การปฏิบัติในเรื่องดอกเบี้ย ส่วนลด ค่าบริการต่าง ๆ และเบี้ยปรับสําหรับธนาคารพาณิชย์ ลงวันที่ 3 สิงหาคม 2551 ข้อ 5.10 การจัดทํารายงานบัญชีเงินฝากเงินตราต่างประเทศตามรายละเอียดดังนี้2.1 Interest Rate of Foreign Currency Deposit (DS\_IRF)2.2 Fee Rate of Foreign Currency Deposit (DS\_FRF)2.3 Fee Rate of SWIFT (DS\_FRW)2.4 Other Fee Rate of Foreign Currency Deposit (DS OFF)อื่นๆ - 2. อํานาจตามกฎหมาย อาศัยอํานาจตามความในมาตรา 71 แห่งพระราชบัญญัติธุรกิจสถาบันการเงิน พ.ศ.2551 ธนาคารแห่งประเทศไทย กําหนดให้สถาบันการเงินจัดทําและส่งรายงานข้อมูลตามหลักเกณฑ์ที่ธนาคารแห่งประเทศไทยประกาศกําหนดอื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับสถาบันการเงินตามกฎหมายว่าด้วยธุรกิจสถาบันการเงิน ทุกแห่งอื่นๆ - 4. ประกาศและหนังสือเวียนที่ยกเลิก ประกาศธนาคารแห่งประเทศไทยที่ สรข. 6 / 2551 เรื่องการส่งรายงานข้อมูลต่อธนาคารแห่งประเทศไทย ลงวันที่ 15 สิงหาคม 2551อื่นๆ - 5. เนื้อหา 5.1 ให้สถาบันการเงิน จัดทําและส่งรายงานข้อมูลในรูปแบบชุดข้อมูล (Data Set) ตามรายชื่อชุดข้อมูล (เอกสารแนบ 1) โดยให้จัดส่งข้อมูลให้ ธปท. ด้วยวิธีการทางอิเล็กทรอนิกส์ตามวิธีการและหลักเกณฑ์ตามที่กําหนดใน "ระเบียบธนาคารแห่งประเทศไทยว่าด้วยบริการด้านการรับส่งข้อมูลด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทย พ.ศ. 2546" ลงวันที่ 15 กันยายน พ.ศ. 2546 และที่เก้ไขเพิ่มเติม (เอกสารแนบ 2) 5.2 การจัดส่งรายงานชุดข้อมูลเกี่ยวกับการดํารงเงินกองทุนต่อสินทรัพย์เสี่ยงตามเกณฑ์ Base! II ดังต่อไปนี้ 5.2.1 Capital Fund (DS\_CAP) 5.2.2 Credit Risk Standardized Approach (DS CRS) 5.2.3 Contingent Summary (DS\_COS) 5.2.4 Operational Risk (DS OPR) เฉพาะในงวดเดือนธันวาคม 2551 ถึงงวดเดือนกุมภาพันธ์ 2552 ให้ธนาคารพาณิชย์ที่เลือกใช้การคํานวณความเสี่ยงด้านเครดิตด้วยวิธี Standardized Approach (SA) หรือวิธี Simplified Standardized Approach (SSA) หรือวิธี Foundation Internal Ratings-Based Approach (FIRB) จัดส่งรายงานชุดข้อมูลดังกล่าวภายในสิ้นเดือนถัดไปของแต่ละงวดได้ 5.3 ให้ถือว่าธนาคารแห่งประเทศไทยได้รับรายงานข้อมูลตามชุดข้อมูล (Data Set) ในวันที่สถาบันการเงินส่งข้อมูลผ่านระบบสื่อสารอิเล็กทรอนิกส์และข้อมูลที่ส่งมานั้นมีความถูกต้องโดยผ่านหลักเกณฑ์การตรวจสอบเบื้องต้น (Basic Validation) ของระบบบริหารข้อมูลของธนาคารแห่งประเทศไทยแล้ว 5.4 ในกรณีธนาคารพาณิชย์ที่เลือกใช้การคํานวณความเสี่ยงด้านเครดิตด้วยวิธี Standardized Approach (SA) หรือวิธี Simplified Standardized Approach (SSA) หรือวิธี Foundation Internal Ratings-Based Approach (FIRB) ไม่สามารถจัดส่งรายงานเกี่ยวกับการดํารงเงินกองทุนต่อสินทรัพย์เสี่ยงตามเกณฑ์ Base! II ในรูปแบบ Data Set ตามที่กําหนดได้และประสงค์จะขออนุญาตจัดส่งรายงานในรูปแบบ Excel File ให้มีหนังสือขออนุญาตพร้อมแสดงเหตุผลความจําเป็นมายังฝ่ายกํากับสถาบันการเงิน ธนาคารแห่งประเทศไทยภายในวันที่ 15 มกราคม 2552 ทั้งนี้ ธนาคารแห่งประเทศไทยอาจเรียกเอกสารที่จําเป็นในการพิจารณาเพิ่มเติมหรืออาจกําหนดหลักเกณฑ์และวิธีปฏิบัติใด ๆ ในการอนุญาตด้วยก็ได้อื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันที่ 31 ธันวาคม 2551 เป็นต้นไปผู้มีอํานาจลงนาม - ประกาศ ณ วันที่ 27 พฤศจิกายน 2551 (นางธาริษา วัฒนเกส)ผู้ว่าการธนาคารแห่งประเทศไทย